Elistvere loomapark asutati 1997. aastal. Varem Eesti Metsaseltsile kuulunud Elistvere loomapark kuulub RMK Tartu-Jõgeva puhkeala koosseisu alates 2008. aastast.    Hetkel on pargis käimas ehitus- ja renoveerimistööd, mis teevad nii pargi töötajate kui külastajate elu veidi ebamugavamaks kuid olude paranemise nimel tasub sellega leppida. Piisonid on  saanud oma aedikusse uue vaheaia koos teenindus - söötmishoonega ja põdra aedik koos söötmishoonete ja varjualustega on valmimas. Ka rebased ja kährikud saavad varsti uued aedikud. Loodetavasti jõutakse peagi ka uue keskusemaja valmimiseni.